Године 1965. Ебрахим Голестан режирао је запажени филм „Цигла и огледало“. Бахрам Бејзаи је 1972. године режирао један од првих филмова иранског „новог таласа“ – филм „Пљусак“ ("„Рагбар“"). Ту је био и Сохраб Шахид Салес, аутор и режисер који је у свој филм „Мртва природа“ из 1975. уткао сопствени јединствени и оригинални стил. А Абас Кијаростами 1978. године режирао је филм „Извештај“ („Гозареш“) који је био један од последњих филмова приказаних пре револуције 1979. године.